Príloha č. 3: Čestné vyhlásenie navrhovateľa

Názov obchodnej verejnej súťaže:

„Oprava strechy na budove údržby A-BUS v Žiline“

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina.

**Vyplní navrhovateľ:**

(Uveďte obchodné meno a adresu sídla, identifikačné údaje uchádzača, meno zodpovednej osoby, resp. oprávneného zástupcu)

**Čestné vyhlásenie**

Dolu podpísaný oprávnený zástupca čestne vyhlasujem, že:

1. Navrhovateľ sa v plnom rozsahu oboznámil s podmienkami a požiadavkami uvedenými vo Výzve na obchodnú verejnú súťaž, ktorú obstarávateľ vyhlásil zverejnením na svojom webovom sídle. Navrhovateľ vyhlasuje, že tieto podmienky a požiadavky obstarávateľa bez výhrad akceptuje.
2. Všetkému, čo bolo vo Výzve na obchodnú verejnú súťaž uvedené, navrhovateľ porozumel a na to, čo navrhovateľovi nebolo jasné a zrozumiteľné, využil možnosť inštitútu vysvetľovania v čase plynutia lehoty na predkladanie návrhov do predmetnej súťaže.
3. Navrhovateľ zobral na vedomie, že na oboznámenie sa s rozsahom a povahou stavebného diela mohol využiť možnosť obhliadky predmetu na zhotovenie diela. Vyhlasuje, že sú mu známe všetky technické a kvalitatívne podmienky, nevyhnutné na realizáciu diela.
4. Navrhovateľom všetky predložené doklady/dokumenty sú nepozmenené, pravdivé a úplné. Pri stanovení konečnej ceny za predmet súťaže boli navrhovateľom zohľadnené všetky riziká a skutočnosti, spojené s plnením predmetu súťaže, vrátane všetkých ďalších nákladov, ktoré sú potrebné na kompletnú realizáciu uskutočnenia predmetu súťaže. Cena diela odráža všetky podmienky staveniska a situácie, i tie, ktoré navrhovateľ odôvodnene predvída pri vynaložení odbornej starostlivosti.
5. Navrhovateľ bude povinný počas poskytovanej služby dodržiavať všetky platné zásady v oblasti bezpečnosti a ochrany zdravia pri práci a ochrany životného prostredia, vyplývajúce z platných predpisov a zákonov týkajúcich sa týchto oblastí pri poskytovaní služby. Navrhovateľ bude zodpovedať za bezpečnosť a ochranu zdravia pracovníkov, ktorí budú realizovať stavebné dielo, za bezpečný technický stav mechanizačných zariadení, strojov a prístrojov a prepravných prostriedkov, použitých pri realizácii stavebného diela.
6. Navrhovateľ predložením svojho návrhu potvrdzuje, že v čase lehoty na predkladanie ponúk spĺňa kvalifikačné, odborné technické a iné predpoklady, disponuje takými kapacitami a odbornými znalosťami, ktoré sú na realizáciu diela nevyhnutné, a akékoľvek iné predpoklady stanovené príslušnými právnymi predpismi a záväznými technickými normami pre riadne poskytnutie služby.
7. Navrhovateľ vykoná stavebné dielo vo svojom mene, na svoje náklady a na vlastné nebezpečenstvo v  dohodnutom čase v zmysle požiadaviek obstarávateľa, zabezpečí a bude financovať všetky prípadné subdodávateľské práce pri zhotovení diela a niesť za tieto záruku v plnom rozsahu.
8. Navrhovateľ bude bezodkladne písomne informovať obstarávateľa o akejkoľvek situácii, ktorá je považovaná za konflikt záujmov podľa § 23 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov alebo ktorá by mohla viesť ku konfliktu záujmov kedykoľvek v priebehu procesu obchodnej verejnej súťaže.

V ........................ , dňa ............................ .....................................................

Meno a priezvisko, podpis oprávnenej osoby navrhovateľa a odtlačok pečiatky navrhovateľa